Source: https://rvctrnava.vcelari.sk/
Timestamp: 2019-03-19 01:58:07+00:00

Document:
Regionálne včelárske centrum Trnava – Regionálne včelárske centrum Trnava
Program Regionálnej konferencie RZ SZV pre TT kraj
Miesto konania: Reštaurácia Dvor u sedliaka, Železničná 1, Smolenice
Čas konania: 17.marca 2019 (nedeľa), 17.00-20.00 hod.
Otvorenie, privítanie, kontrola plnenia uznesení – Ing. Z. Juríčková, PhD.
Voľba zapisovateľa a overovateľa zápisnice, voľba návrhovej, mandátovej a volebnej komisie
Rekapitulácia aktivít RZ SZV TT za 1-12/2018
Plán práce RZ SZV TT na rok 2019 – Ing. Z. Juríčková
Správa o hospodárení RZ SZV TT za rok 2018 plnenie rozpočtu v roku 2018 – Ing. J. Sukupa
Návrh na rozpočet 2019 – Ing. J. Sukupa
Pripomienky a podnety zástupcov ZO k aktuálnemu stavu v SZV
Návrhy zmien stanov zástupcov ZO SZV
Voľby predsedu a členov výboru RZ SZV pre TT kraj,
Voľba predsedu a členov KRK RZ SZV pre TT kraj
Autor rc_ttPublikované 16. marca 2019 16. marca 2019
Slovenský zväz včelárov – ÚKRK
Ing. Jaroslav Zhorela
842 08 Bratislava 4
v Skalici 18.2.2019
Vec: žiadosť o preskúmanie podnetu k používaniu ochrannej známky SZV na obchodnú činnosť treťou osobou bez súhlasu majiteľa ochrannej známky
ÚKRK SZV za svoju činnosť zodpovedá Valnému zhromaždeniu SZV. Podľa § 20 ods. 3 stanov SZV medzi hlavné úlohy ÚKRK patrí kontrola uznesení VV SZV ako aj navrhovanie opatrení na odstránenie zistených nedostatkov. Nakoľko je od roku 2016 ochranná známka – priemyselný vzor SZV používaná treťou osobou na jej obchodnú činnosť bez súhlasu jej vlastníka, dovoľujem si Vám postúpiť podnet:
Predseda Ing. Ľudovít Gál a člen VV SZV Ing. Pavel Fiľo umožnili, aby nezisková organizácia Včelársky servis n.o. mohla používať na svoju obchodnú činnosť ochrannú známku SZV bez súhlasu VV SZV, čím došlo k porušeniu vlastníckych práv SZV v zmysle Zákona č. 506/2009 Z. z. o ochranných známkach v znení neskorších predpisov § 8 – „Bez súhlasu majiteľa ochrannej známky nesmú tretie osoby v obchodnom styku v spojení s tovarmi alebo službami používať označenie zhodné alebo podobné s jeho ochrannou známkou pre zhodné alebo podobné tovary alebo služby, pre ktoré je ochranná známka zapísaná z dôvodu existencie pravdepodobnosti zámeny na strane verejnosti.“ Za používanie označenia podľa § 8 odseku 2 sa považuje najmä „umiestňovanie označenia na tovare alebo na obale tovaru, ponuka alebo uvádzanie na trh označeného tovaru alebo jeho skladovanie na tieto účely, alebo ponuka alebo poskytovanie označenej služby, dovoz alebo vývoz označeného tovaru, a používanie označenia v obchodnej korešpondencii alebo v reklame.“
Sklenený 720 ml pohár tzv. Zväzový pohár je obchodným tovarom neziskovej organizácie Včelársky servis n.o. so sídlom Pod Bánošom 4258/80, 974 01Banská Bystrica, a je skladovaný a predávaný v priestoroch SOŠ Pod Bánošom 80, v Banskej Bystrici, ale aj u predajcov Miroslav Kozma, Michalovce, a Včeláreň s.r.o. v Preseľanoch.
Včelársky servis n.o. bol založený 16.3.2016 a jeho IČO je 50233611
Zakladatelia: 1. Ing. Pavel Fiľo, J. Cikkera 1149/4, 974 01 Banská Bystrica
2. Ing. Ľudovít Gál, Hlaváčikova 3110/8, 841 05 Bratislava
Štatutárny orgán – Riaditeľ: Ing. Pavel Fiľo, J. Cikkera 1068/9, 974 01 Banská Bystrica
Druh všeobecne prospešných služieb: 1. vzdelávanie, výchova a rozvoj telesnej kultúry
2. výskum, vývoj, vedecko-technické služby a IS
3. služby na podporu RR a zamestnanosti
Nakoľko som členkou VV SZV od novembra 2012, viem, že sme nikdy neschvaľovali použitie priemyselného vzoru Slovenský med s logom SZV pre túto n.o. Pamätám si, že sme riešili použitie tohto priemyselného vzoru firmou S. AMBROSIUS s.r.o. zo Želiezoviec, ktorá na to tiež nemala súhlas VV SZV. Práve členovia VV SZV, sú nakoniec tými, čo nedodržiavajú nimi prijímané právne dokumenty.
Je tam niekoľko možných riešení, asi by som sa prikláňala k tomu, aby použitie priemyselného vzoru pre neziskovú organizáciu Včelársky servis n.o. bolo do budúcnosti umožnené, ale spoplatnené (napr. za poplatok 1 000 EUR ročne, resp. na celé obdobie rokov 2016-2025 v sume 10 000 EUR) – navrhovaná čiastka je myslím vzhľadom na ziskové hospodárenie akceptovateľná aj pre Včelársky servis n.o. Výkazy ziskov a strát a výročné správy sú dostupné na: http://www.registeruz.sk/cruz-public/domain/accountingentity/show/1614785
Čo sa týka argumentov a dokumentov predložených pánom Ing. Fiľom, tie nie sú obsahom môjho podnetu, pretože si nemyslím, že je našim cieľom skúmať že n.o ktorá bola založená pre účely vzdelávania nemá nič spoločné so vzdelávaním, skúmať pravosť dohody o poskytnutí priestorov (ktorá nie je hodnoverná kvôli tomu, že je na nej použitá pečiatka Včelársky servis n.o. ešte pred dátumom existencie tejto n.o. a i.), ani budúci účel využitia prostriedkov z hospodárenia Včelársky servis n.o., ktoré je plne v rukách jej riaditeľa Ing. Pavla Fiľa ml, a členov orgánov tejto n.o. ktorých tvoria rodinní príslušníci Ing. P. Fiľa a Ing. Ľ. Gála.
Preto sa nateraz držme len informácie z mailu pána Fiľa (z 8. januára 2019) a ďalších skutočností:
„ Taktiež dohodu neziskovej organizácie so školou, na základe ktorej všetka činnosť N.O. je na podporu vzdelávania vo včelárskom odbore. Pre školu, ako aj kontrolné orgány, je aj možnosť úplnej kontroly účtovníctva. To isté platí aj pre UKRK. Z uvedených dokumentov vyplýva, že N.O. nemá nič spoločné so vzdelávaním a ani nikdy nevyberala a ani nedostávala podporu od účastníkov školenia. Čísla uvedené vo výročnej správe dávajú len fakturácie od dodávateľov z Maďarska bez DPH a príjmy od tuzemských odberateľov aj s DPH.“, ktoré hovoria o tom, že: 1) zväzový pohár je obchodným tovarom Včelársky servis n.o., a 2) že predaj zväzového pohára je ziskovou aktivitou (je predávaný aj inými subjektami), ako aj 3) z konštatovania že majiteľom ochrannej známky s ® je SZV a faktu že použitie priemyselného vzoru Slovenský med SZV® schvaľuje VV SZV a tento neprijal uznesenie, resp. nebola uzavretá licenčná dohoda umožňujúca použitie ochrannej známky žiadnej tretej osobe.
Vážený pán predseda, ÚKRK SZV má niekoľko možností ako riešiť takéto situácie – jednou z nich je aj navrhnúť disciplinárne opatrenie (napr. napomenutie) pre vyššie uvedených členov VV SZV.
Na záver si dovoľujem upozorniť, že v zmysle § 8a ods 2 zákona č. 506/2009 Z. z. o ochranných známkach „právo na náhradu škody alebo právo na primerané zadosťučinenie v peniazoch sa premlčí za tri roky odo dňa, keď sa majiteľ ochrannej známky dozvie o škode alebo o nemajetkovej ujme a o tom, kto za ňu zodpovedá.“
Žiadam Vás preto o čo najskoršie preskúmanie podnetu a návrh nápravných opatrení. Za odpoveď k mojej žiadosti vopred ďakujem.
Na vedomie: Členovia ÚKRK SZV
Autor rc_ttPublikované 16. marca 2019
v Skalici 7.1.2019
Vec: žiadosť o preskúmanie podnetu k porušeniu stanov SZV a uznesenia VZ SZV a žiadosť o návrh opatrení na odstránenie zistených nedostatkov
ÚKRK SZV za svoju činnosť zodpovedá Valnému zhromaždeniu SZV. Podľa § 20 ods. 3 stanov SZV medzi hlavné úlohy ÚKRK patrí kontrola Stanov SZV ako aj navrhovanie opatrení na odstránenie zistených nedostatkov. Nakoľko došlo k porušeniu paragrafu 16 ods 6, písm i) Stanov SZV, dovoľujem si Vám postúpiť podnet:
Podľa Stanov SZV § 16 ods 6 Úlohy Valného zhromaždenia písm i): „určovať výšku členských príspevkov….spôsob výberu členských príspevkov a ich odvody stanoví Výkonný výbor SZV.“
Pre výber členského príspevku na rok 2019 bol vydaný Obežník č.14/2018 http://www.vcelari.sk/wp-content/uploads/2018/11/Obeznik-c-14-2018-Clenske-prispevky.pdf kde došlo k chybnému stanoveniu výšky členského príspevku. Členský príspevok na rok 2019 mal byť v zmysle uznesenia č. 8 VZ SZV vypočítaný podľa vzorca: 0,75 + (1,3*0,75)/100= 0,75975 tj mal byť pre rok 2019 vo výške 0,76 eur.
Obežník č.14/2018 bol vydaný bez vedomia a schválenia VV SZV, výška členského príspevku bola stanovená chybne a v rozpočte na rok 2019 bude chýbať viac ako 2200 eur. V tomto prípade došlo k prekročeniu kompetencií predsedu SZV Ing. Gála, a porušeniu § 16 ods 6, písm i) stanov SZV nakoľko k výške členského príspevku na rok 2019 neexistuje uznesenie VV SZV.
Žiadam Vás preto o preskúmanie podnetu a návrh opatrení na odstránenie zistených nedostatkov. Za odpoveď k mojej žiadosti vopred ďakujem.
Prílohy: potvrdenie o miere inflácie za rok 2017, obežník SZV č. 14/2018
Na vedomie: Členovia ÚKRK SZV, členovia VV SZV
Vec: žiadosť o preskúmanie podnetu k porušeniu Stanov SZV a žiadosť o návrh opatrení na odstránenie zistených nedostatkov
ÚKRK SZV za svoju činnosť zodpovedá Valnému zhromaždeniu SZV. Podľa § 20 ods. 3 stanov SZV medzi hlavné úlohy ÚKRK patrí kontrola Stanov SZV ako aj navrhovanie opatrení na odstránenie zistených nedostatkov. Nakoľko mám dojem, že došlo k porušeniu paragrafu 19 Stanov SZV, dovoľujem si Vám postúpiť podnet:
Podľa Stanov SZV § 19 ods 4: „organizačné zloženie Sekretariátu SZV a počet pracovníkov stanovuje na návrh podpredsedu SZV pre zväzovú činnosť Výkonný výbor.“ Zamestnanec Ing. Peter Ostrožlík bol prijatý do zamestnania predsedom SZV Ing. Gálom dňa 3.2.2017 na plný úväzok, na dobu určitú (jeden rok) pričom pracovný pomer sa mu začal 6.2.2018. Mám za to, že bol prijatý ešte v dobe, keď na S-SZV pracovala Ing. Zuzana Píšová (myslím, že na 6 hodinový úväzok) a keď tu pracovala aj Ing. Gabriela Ďurinová (myslím, že na polovičný úväzok). Prijatím Ing. Ostrožlíka do zamestnania tak bolo vytvorené tretie pracovné miesto, ktoré podľa mňa nebolo schválené VV SZV. Následne, Ing. Píšová odišla na MD a Ing. Ďurinová začala čerpať dlhodobú PN (myslím, že z dôvodu rizikového tehotenstva). Po ich odchode na MD a PN a po výpovedi Ing. Ostrožlíka boli prijatí do zamestnania na SZV pracovníci:
Jozef Kubík (vytvorenie jeho pracovného miesta bolo schválené VV SZV)
A podľa ústnej informácie k 1.8. 2018 boli prijatí na SZV títo (už bývalí) zamestnanci ZSV:
Nikola Kallnasyová
Mgr. Linda Michalkova
Myslím si, že minimálne vo vyššie uvedených prípadoch Ing. Ostrožlíka, Kallnasyovej, Mgr. Michalkovej, Bc. Bokorovej, (+?) došlo k prekročeniu kompetencií predsedu SZV Ing. Gála, a porušeniu § 19 stanov SZV nakoľko k vytvoreniu týchto pracovných miest neexistuje uznesenie VV SZV.
Žiadam Vás preto o návrh opatrení na odstránenie zistených nedostatkov a o preskúmanie záznamov o počte pracovníkov sekretariátu SZV a ich pracovných zmlúv – tj. aby bolo zrejmé, že ktorý z nich zastupuje ktorého počas trvania MD/RD.
Za kladné vybavenie mojej žiadosti vopred ďakujem.
v Skalici 18.11.2018
Členovia ÚKRK SZV, členovia VV SZV
Autor rc_ttPublikované 3. februára 2019
Vec: žiadosť o preskúmanie podnetu k neoprávnenému čerpaniu finančných prostriedkov
ÚKRK SZV za svoju činnosť zodpovedá Valnému zhromaždeniu SZV. Podľa § 20 ods. 3 stanov SZV medzi hlavné úlohy ÚKRK patrí kontrola hospodárenia ústredných orgánov zväzu ako aj navrhovanie opatrení na odstránenie zistených nedostatkov. Nakoľko sa obávam, že došlo k porušeniu interných predpisov SZV, dovoľujem si Vám postúpiť podnet:
Podľa § 2 Zákona č. 283/2002 Z.z. o cestovných náhradách je možné preplatiť cestovný príkaz len zamestnancovi. Mám za to, že do roku 2018 nebol Ing. Gál zamestnancom ani dohodárom SZV.
Taktiež mám za to, že nakoľko Ing. Gál mal trvalý pobyt uvedený v Občianskom preukaze, aj na iných dokumentoch (napr. doklad k žiadosti o preplatenie dotácie od PPA, a verifikačnom dokumente pre partnerov verejného sektora, ktoré zasielam v prílohe) na adrese Hlaváčiková 8, Bratislava, že vyúčtovanie nákladov za uskutočnené cesty ktoré boli realizované na trase Jelenec – Bratislava – Jelenec nebolo oprávnené (tj pre dochádzanie na Svrčiu 14, resp. MPRV SR, PPA a pod).
Ing. Gál bol tým, ktorý mal počas niekoľkých volebných období oprávnenie schvaľovať služobné cesty a schvaľoval ich sám sebe aj členom VV SZV a ÚKRK SZV, ale aj iným osobám napriek tomu, že zamestnancami neboli.
Mám za to, že vyššie uvedeným konaním porušil interné predpisy SZV a že mohlo dôjsť k škode značného rozsahu.
Žiadam Vás preto o kontrolu dokladov k vyúčtovaniu služobných ciest za obdobie do roku 2018. Tiež o identifikáciu, či došlo zo strany Ing. Gála k úmyselnému konaniu, alebo či došlo k pochybeniu pri spracovaní účtovných dokladov inou osobou, resp. či nedochádzalo k chybám pri kontrole oprávnenosti čerpania týchto nákladov. Zároveň Vás žiadam o návrh disciplinárnych a nápravných opatrení.
v Skalici 22.11.2018
Členovia ÚKRK SZV, členovia VV SZV, funkcionári ZO združených v RZ SZV pre TT kraj
Prílohy: verifikačný dokument pre register partnerov verejného sektora, tlačivo pre preplatenie finančnej pomoci pre nákup včelstiev
Podnet na ÚKRK – nov 2018 žiadosť o zvolanie MVZ a preskúmanie zmlúv
Vec: žiadosť o zvolanie MVZ a žiadosť o preskúmanie podnetov ohľadom zmlúv SZV
ÚKRK SZV za svoju činnosť zodpovedá Valnému zhromaždeniu SZV. Podľa § 20 ods. 3 stanov SZV medzi hlavné úlohy ÚKRK patrí kontrola hospodárenia ústredných orgánov zväzu ako aj navrhovanie opatrení na odstránenie zistených nedostatkov. Nakoľko nemám pocit, že by sa po Valnom zhromaždení podarilo do činnosti VV SZV implementovať transparentnosť tak, ako to požadovali delegáti v novembri 2016 počas VZ, práve naopak, Predsedníctvo predkladalo VV SZV dokumenty, ktoré nezodpovedali skutočnosti, zavádzalo nás a zatajovalo skutočný stav hospodárenia v jednotlivých položkách, ako aj nezabezpečilo informovanosť ohľadom zmlúv uzavretých medzi SZV a inými subjektami, mám za to, že v priamej súvislosti s činnosťou Predsedníctva došlo k závažným pochybeniam v hospodárení SZV.
Na začiatku roka 2016 bol členom VV SZV predložený na schválenie rozpočet na rok 2016, ktorý bol neskôr prijatý Uznesením VV SZV 62/2016 (plán nákladov: 253 594,48 eur, plán príjmov: 253 594,48 eur). Plnenie rozpočtu 2016 však nebolo vyhodnocované a upravované na nasledujúcich zasadnutiach VV SZV, ani Predsedníctva, ale až ako súčasť rozpočtu 2017. Tento materiál bol predložený až na druhé – aprílové zasadnutie VV, ku ktorému bolo prijaté Uznesenie VV SZV č. 54/2017, ktorým VV SZV neschválil rozpočet SZV na rok 2017 a uložil Predsedníctvu SZV dopracovať do 1.5.2017 do rozpočtu refundované finančné prostriedky z PPA za rok 2016 a plán rozpočtu na rok 2017. (Tiež dopracovať položky pre nájomnú zmluvu s ZSV, nájom s Rudolfom Moravčíkom ml., predaj priestorov v Okoličnej, predaj Slatiny, navýšenie rozpočtu pre ÚKRK, pre Advokátsku kanceláriu Fiľo & Partners s.r.o. a i.). V skutočnosti bol však rozpočet predložený na schválenie až na júnovom zasadnutí VV SZV dňa 25.6.2017, kedy bol aj prijatý. Úplne mimo termín bola predložená aj samotná Správa o hospodárení za roky 2012-2016 (pôvodne určená delegátom VZ, teraz už ale s doplneným rokom 2016), ktorá bola predložená až na zasadnutí VV SZV konanom 30. júna 2018, pričom na strane 62 sa tam k údajom za rok 2016 uvádza „vyznačený text a sumy sú doplnené z účtovnej schémy Plenenie rozpočtu 2016 SZV dodané FTAKAC zo dňa 18.septembra 2017. Rok 2016 spracoval Ing. Jozef Čápek, PhD.“ a „FTAKAC zaslal aj účtovnú schému Plnenie rozpočtu 2016 SZV dňa 22.februára 2017 s celkovými nákladmi 396 106,53 eur a výnosmi 150 027,98 eur“.
Treba podotknúť, že my všetci členovia VV SZV a ÚKRK sme boli až do septembra 2018 držaní v omyle, že aká firma nám vlastne vedie účtovníctvo (aj Vy sám ste ešte 26.marca 2018 v Informácii o stave auditu uvádzal ÚčtujemeOnline.sk s.r.o.). Až 28.9.2018 sme boli S-SZV informovaní, že SZV uzavrel 1.4.2013 zmluvu na vedenie účtovníctva s firmou ÚčtujemeOnline.sk s.r.o., ktorá bola 1. decembra 2013 premenovaná na Ekor s.r.o. (s rovnakým IČO, DIČ). Podľa tejto zmluvy si mala účtovnícka firma Ekor s.r.o. plniť tieto povinnosti:
Podľa informácie od S-SZV z 4.10. nám mala podľa zmluvy predkladať doklady podľa – článku I. bod 1 písm – b) Ročná uzávierka – táto však nebola dodaná resp. dodaná načas ani za rok 2016, ani za rok 2017 a podľa písm e) nám neboli zasielané základné výkazy – súvaha, výsledovka, detailné saldo záväzky, detailné saldo pohľadávky, pokladničná kniha, hlavná kniha, hlavná kniha detailné položky) a podľa článku I. bod 2. písm. a) nám neboli predložené žiadne neuhradené zostatky k odsúhlaseniu a b) nám nebola dodávaná výročná správa raz ročne.
Až 17. 10.2018 bola členom VV SZV zaslaná Výročná správa SZV za rok 2016 vypracovaná 15.10 2018 Ing. Takáčom za firmu Ekor s.r.o. Táto obsahuje vecné a formálne chyby, ale čo je dôležité, ako plnenie rozpočtu za rok 2016 pre SZV uvádza: s celkovými nákladmi 466 192 eur (tj rozdiel 70 085,47 eur oproti údajomz 22.februára 2017 na ktoré sa odvoláva Správa o hospodárení za roky 2012-2016) a výnosmi 446 338 eur (tj rozdiel 296 310,02 eur oproti údajom z 22.februára 2017). Pre úplnosť ešte uvediem, žepri schvaľovaní rozpočtu na rok 2017 v júni 2017 boli za rok 2016 vykázané náklady v sume 438 922,69 eur a príjmy v sume 447 179 eur. T.j. týmto postupom sme za rok 2016 získali tri rôzne sumy pre náklady a príjmy a doteraz nevieme aké boli skutočné výsledky hospodárenia SZV v roku 2016.
Členovia VV SZV neboli nikdy informovaní predsedom Ing. Gálom ani iným členom Predstavenstva o problémoch s plnením zmluvy s účtovníckou firmou a ani nás neinformovali o podávaných Daňových priznaniach, a ich kópie nikdy neboli predložené VV SZV. Z týchto vyššie uvedených dôvodov sme ako členovia VV SZV nedokázali v minulosti správne rozpoznať všetky chyby v predkladaných správach o hospodárení a rozpočtoch, ale kvôli dezinformáciám zo strany predsedu Gála sme nevedeli ani poukázať na neplnenie záväzkov vyplývajúcich zo zmluvy s účtovníckou firmou – de facto členovia VV SZV boli Predstavenstvom dlhé roky zavádzaní a držaní v omyle.
Ako viete, dňa 2.10.2018 prišli na Sekretariát SZV dvaja zástupcovia z Národnej kriminálnej agentúry a dvaja zástupcovia z Finančnej správy, ktorí kládli vedúcemu S-SZV otázky ohľadom podvodov pri čerpaní dotácii a daňových priznaní, zodpovedných osôb a štatutárov. Štatutárnym orgánom SZV je VV SZV a ja ako členka VV SZV, predsedníčka RZ SZV pre Trnavský kraj a zároveň delegátka VZ SZV pociťujem hlboké znepokojenie nad pretrvávajúcim stavom a tým, že napriek hrubým porušeniam povinností príslušné osoby nepreukázali žiadnu sebareflexiu a ani nebola voči nim vyvodená žiadna zodpovednosť.
Naviac, mám pochybnosti aj ohľadom ďalších zmlúv, ktoré SZV v minulosti uzavrel a dávam týmto na ÚKRK podnet na ich preskúmanie a odporúčanie nápravných opatrení:
Zmluvy o poskytovaní právnych služieb uzavretej s Advokátskou kanceláriou Fiľo & Partners, s.r.o., ktorej 100% vlastníkom je syn jedného z členov VV SZV, uzavretej v roku 2015 bez prerokovania a schválenia VV SZV (o existencii zmluvy s (vtedy nepomenovanou) právnickou firmou som sa dozvedela od člena Predstavenstva v prvý deň konania VZ tj 12.11.2016, ale zmluva mi bola sprístupnená S-SZV až 4.10.2018)
Dohody o podpore vzdelávania v oblasti včelárstva z roku 2010 uzavretej s SOŠ Pod Bánošom jej riaditeľom Ing. Fiľom a predsedom SZV Gálom, ktorá zaväzuje SZV aby spolupracoval pri zriadení Centra pre odbornú prípravu a vzdelávanie vo včelárstve pri SOŠ nasledovne (čl 2.2 dohody): „..sa Zmluvné strany dohodli, že po vzniku Centra budú zmluvné strany spolupracovať na podpore Centra okrem iného tak, že SZV poskytne všetku súčinnosť a urobí všetky kroky potrebné k tomu, aby mohol zabezpečiť (a poskytnúť SOŠ a Centru) najmä za súčasného využitia európskych ako aj štátnych programov pomoci a podpory (fondov) (ďalej takáto pomoc a podpora aj len „Podpora“) pre SOŠ a Centrum produkty a nástroje, ktoré budú slúžiť na výchovu a vzdelávanie študentov včelárstva v SOŠ a najmä Centre..“ a tiež (čl 2.3 dohody): Zmluvné strany sa dohodli, že v prípade ak nadobudne vlastnícke právo k Učebným pomôckam SZV, tento ho po splnení podmienok požadovaných príslušnou legislatívou prevedie na SOŠ a to za cenu, ktorá bude určená dohodou, najviac však v sume predstavujúcou rozdiel v sume medzi nadobúdacou hodnotou Učebných pomôcok zaplatenou SZV a získanou Podporou.“ tj táto zmluva predpokladá neobmedzený rozsah plnenia, čo sa celé roky prejavuje m.i. aj na výške čerpania podpôr z NP pre SOŠ (rok 2015/16: 98 496,67 eur, rok 2016/17: 77 168,37 eur, rok 2017/18: 69 784,87 eur)a i. (neviem, či bola zmluva prerokovaná VV SZV nakoľko som vo VV SZV až od novembra 2012, táto zmluva mi bola S-SZV sprístupnená 17.10. 2018)
Mám za to, že aj keď navonok v mene štatutárneho orgánu koná predseda Ing. Gál, že je potrebné aby boli členovia VV SZV dopredu informovaní o obsahu zmluvy (či dohody), aby mali možnosť ju pripomienkovať, a hlavne aby ju schválili ešte pred samotným aktom podpísania zmluvy/dohody. Taktiež si myslím, že Dohoda o podpore vzdelávania s SOŠ Pod Bánošom je minimálne od roku 2016, keď sa Ing. Fiľo stal členom VV SZV, v rozpore s dobrými mravmi nakoľko tu ide o konflikt záujmov a z toho dôvodu by mala byť okamžite vypovedaná.
Samotná ÚKRK pri kontrolách okrem nezrovnalostí v hospodárení SZV zistila, že oprávnenie pre nakladanie s účtami SZV mala FO, ktorá je v priamom príbuzenskom vzťahu s predsedom Ing. Gálom, ktorá nemala so SZV uzavretý pracovno-právny vzťah, poverenie a ani hmotnú zodpovednosť, čím sa dá vyššie uvedená skutočnosť označiť ako vysoko riziková a úplne v rozpore s dobrými mravmi. Naviac, o týchto skutočnostiach t.j. o prístupe dcéry predsedu Gála k účtom SZV bez pracovno-právneho vzťahu a hmotnej zodpovednosti bol VV SZV informovaný až formou Správy z kontroly ÚKRK. V minulosti tak dochádzalo k bankovým operáciám o ktorých VV SZV nemal žiadnu vedomosť – ako bola napríklad zápožička v celkovej sume 20 000 eur z účtu SZV na účet OZ Združenie Slovenská včela (kde je Ing. Bohinská-Gálová doteraz zamestnaná t.j. – 14.9., 20.9., 21.9.2016 a následne k jej vráteniu 24.10, 25.10. a 25.10.2018), pričom sme sa o takýchto praktikách dozvedeli až s veľkým časovým odstupom od predsedu Ing. Gála až na zasadnutí VV SZV v apríli 2018 s tým, že išlo o „úhradu dočasnej zápožičky od SZV pre ZSV“, a ja nemám vedomosť, že by k tejto zápožičke bola uzavretá zmluva medzi SZV a ZSV.
Vážený pán predseda, nakoľko od vykonania auditu za rok 2016, ktorý poukázal na veľké chyby vo vedení účtovníctva a v hospodárení zväzu už uplynuli 4 mesiace a všetky vyššie uvedené informácie zbytočne oslabujú dôveryhodnosť SZV, dovoľujem si v mene všetkých organizácií SZV ktoré zastupujem požiadať Vás, ako predsedu ÚKRK SZV, aby ste bezodkladne zvolal zasadnutie ÚKRK SZV a vzhľadom na závažné pochybenia v hospodárení SZV a činnosť členov VV SZV, resp. Predstavenstva VV SZV v zmysle stanov SZV § 16 bod 2 zvolali Mimoriadne zasadnutie Valného zhromaždenia SZV.
Za kladné vybavenie mojej žiadosti vopred ďakujem. S úctou
v Skalici 17.11.2018 Ing. Z. Juríčková, PhD.
Zápisnica a prezenčná listina zo zasadnutia RZ SZV pre TT kraj konanom 15.11.2018
Dohoda o podpore vzdelávania uzavretá medzi SZV s SOŠ Pod Bánošom z roku 2010
Zmluva o poskytovaní právnych služieb uzavretá SZV a Fiľo & Partners z roku 2015
Príprava nových právnych predpisov vo včelárstve
V prílohe nájdete informáciu o pripravovaných zmenách v novom Nariadení vlády o poskytovaní pomoci na podporu zlepšenia podmienok pri produkcii a obchodovaní so včelími produktmi a v novelizácii Vyhlášky o registrácii včelstiev – stav k 27. januáru 2017.
Pokračovať v čítaní „Príprava nových právnych predpisov vo včelárstve“
Autor rc_ttPublikované 3. februára 2017
Správa o chove včiel v TTSK
Pri príležitosti Predsedníctva SR v Rade Európskej únie a v rámci rozvoja priateľských vzťahov medzi európskymi poľnohospodármi sa v októbri 2016 v trnavskom regióne uskutočnilo stretnutie Regionálnej poľnohospodárskej a potravinárskej komory Trnava so zahraničnými poľnohospodármi. ZSV bolo pri tejto príležitosti oslovené Ministerstvom pôdohospodárstva a rozvoja vidieka na predloženie podkladov, pohľadov a zaujímavosti ohľadne chovateľov včiel, včelích matiek, vývoja počtu včelstiev, produ
Pokračovať v čítaní „Správa o chove včiel v TTSK“
Zasadnutie RZ – zápisnica a uznesenia z 29. júna 2016
ZAsadnutei Regionálnej zložky pre Trnavský kraj sa uskutočnilo 29.júna 2016 v zasadačke Slovenského zväzu včelárov na Svrčej ul v Bratislave.
Pokračovať v čítaní „Zasadnutie RZ – zápisnica a uznesenia z 29. júna 2016“

References: § 20
 § 8
 § 8
 § 8
 § 20
 § 16
 § 16
 § 20
 § 19
 § 19
 § 20
 § 2
 § 20
 § 16